Síðastliðinn laugardag opnaði Bjarni Þór Bjarnason myndlistarsýningu á veitingastaðnum Skessubrunni í Svínadal . Sýningin er tileinkuð íslenska hestinum og ber heitið “ Hestar í íslensku landslagi . ” Þetta eru 14 olíuverk máluð á striga sérstaklega fyrir þennan glæsilega veitingastað . Í myndunum er mikill kraftur og fjör , sem endurspeglar áhuga listamannsins á hestum . Fjölmenni var á opnunardaginn þar sem Gísli S Einarsson , nýkrýndur bæjarstjóri Akurnesinga fór á kostum með nikkuna . Einnig sungu þeir Karl Örn Karlsson og Þorleifur Örnólfsson dúett og einsöng við undirleik Sveins Arnars Sæmundssonar . Sýningin verður opin til 16. júlí á opnunartíma Skessubrunns .